
AVIZ

asupra proiectului de Lege pentru aprobarea Ordonanţei de urgenţă a Guvernului nr.15/2005 privind unele măsuri pentru ocuparea prin concurs a funcţiilor publice vacante din cadrul autorităţilor publice implicate în implementarea angajamentelor asumate prin negocierile pentru aderarea României la Uniunea Europeană

             În conformitate cu prevederile art.89 şi 108 din Regulamentul Camerei Deputaţilor republicat,  Comisia juridică, de disciplină şi imunităţi a fost sesizată spre dezbatere şi avizare în procedură de urgenţă cu proiectul de Lege pentru aprobarea Ordonanţei de urgenţă a Guvernului nr.15/2005 privind unele măsuri pentru ocuparea prin concurs a funcţiilor publice vacante din cadrul autorităţilor publice implicate în implementarea angajamentelor asumate prin negocierile pentru aderarea României la Uniunea Europeană,  trimis cu adresa nr.P.L.X-114 din 30.03.2005, înregistrat sub nr.31/215 din 31 martie 2005.

Camera Deputaţilor este Cameră decizională.

Senatul, în şedinţa din 29 martie 2005, a adoptat acest proiect de lege

Consiliul Legislativ, cu avizul nr.2170 din 4.03.2005, a avizat favorabil proiectul de lege.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de Lege în şedinţa din  5.04.2005.
        Faţă de cele de mai sus, membrii comisiei au hotărât, cu unanimitate de voturi, avizarea favorabilă a proiectului de Lege pentru aprobarea Ordonanţei de urgenţă a Guvernului nr.15/2005 privind unele măsuri pentru ocuparea prin concurs a funcţiilor publice vacante din cadrul autorităţilor publice implicate în implementarea angajamentelor asumate prin negocierile pentru aderarea României la Uniunea Europeană.

În raport de obiectul şi conţinutul său, proiectul de lege face parte din categoria legilor ordinare.

